Publication: Magyar Közlöny
Issue: MK-2006-162 (Year: 2006, Number: 162)
Era: 2004-2010
Section: célú magyarországi tartózkodása iránti kérelmet a tartalma szerint bírálja el, továbbá a megismételt eljárásban a Gyermekjogi Egyezmény kihirdetésérõl szóló 1991. évi LXIV. törvény 9. cikk 1. pontjának alkalmazását megalapozó tényállási elemek felderítésére vonatkozó kötelezettségének tegyen eleget.
Paragraph Index: 507

célú magyarországi tartózkodása iránti kérelmet a tartalma szerint bírálja el, továbbá a megismételt eljárásban a Gyermekjogi Egyezmény kihirdetésérõl szóló 1991. évi LXIV. törvény 9. cikk 1. pontjának alkalmazását megalapozó tényállási elemek felderítésére vonatkozó kötelezettségének tegyen eleget. Válaszában a fõigazgató tájékoztatta az országgyûlési biztos általános helyettesét arról, hogy az Igazgatóság a vizsgálat tárgyát képezõ elsõfokú határozatát úgy módosította, hogy a kislány esetében a családegyesítést, mint tartózkodási célt igazoltnak fogadta el és esetében – a Gyermekjogi Egyezményre figyelemmel – az ország elhagyására elõírt kötelezettséget törölte. Az általános helyettes a választ tudomásul vette. 2006/162/II. szám OBH 2258/2005. A külföldi az idegenrendészeti eljárásban az állampolgársága szerint állam által kibocsátott úti okmányban szereplõ nevet viseli. Az emberi méltósághoz, és jogbiztonsághoz való jog részét képezõ névviselés jogával összefüggõ visszásságot okoz az idegenrendészeti hatóság, ha a külföldit az érvényes útlevele cseréjére kötelezi, és megtagadja a letelepedési engedélynek az érvényes úti okmányban történõ elhelyezését. Egy magyar nemzetiségû román állampolgár azért fordult az országgyûlési biztoshoz, mert a BM Bevándorlási és Állampolgársági Hivatal Budapesti és Pest Megyei Regionális Igazgatóságának VI. számú Ügyfélszolgálati Irodája a matrica formátumú letelepedési engedélyokmányt nem hajlandó a leánykori nevére kiállított útlevélben elhelyezni. A biztos általános helyettese a jogbiztonsághoz, valamint az emberi méltósághoz való alkotmányos jogok sérelmének gyanúja miatt indított vizsgálatot az ügyben.

Source: https://magyarkozlony.hu/hivatalos-lapok/ec916f1212be47f986b8ff66321f612f3f84249c/dokumentumok/354736539135994c9a11e9446269ab21e90b54b0/letoltes